32006R1203
L 219/3
JURNALUL OFÍCIAL AL UNIUNII EUROPENE
REGULAMENTUL (CE) NR. 1203/2006 AL COMISIEI
din 9 august 2006
de modificare a anexei V la Regulamentul (CE) nr. 1440/2005 al Consiliului privind limitele cantitative aplicabile anumitor produse siderurgice
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1440/2005 a Consiliului din 12 iulie 2005 privind administrarea anumitor restricții la importul anumitor produse siderurgice originare din Ucraina și de abrogare a Regulamentului (CE) nr. 2266/2004 (1), în special articolul 5,
întrucât:
(1)
Comunitatea Europeană și Guvernul Ucrainei au încheiat, la 29 iulie 2005, un acord privind comerțul cu anumite produse siderurgice (2) („acordul”).
(2)
Articolul 3 alineatul (3) din acord prevede posibilitatea de a reporta cantitățile neutilizate dintr-un anumit an pentru anul următor, până la maximum 10 % din limita cantitativă aferentă, stabilită în anexa III la acord.
(3)
În temeiul articolului 3 alineatul (4) din acord, transferurile între grupe de produse pot fi efectuate până la 15 % din limita cantitativă stabilită pentru o anumită grupă de produse.
(4)
Ucraina a notificat Comunității intenția sa de a se folosi de dispozițiile articolului 3 alineatele (3) și (4), în termenele stabilite în acord. Este adecvat să se efectueze ajustările necesare a limitelor cantitative pentru anul 2006 ca urmare a solicitării Ucrainei.
(5)
Prin urmare, Regulamentul (CE) nr. 1440/2005 ar trebui modificat în consecință,
ADOPTĂ PREZENTUL REGULAMENT:
Articolul 1
Limitele cantitative pentru anul 2006, stabilite în anexa V la Regulamentul (CE) nr. 1440/2005, se înlocuiesc cu cele din anexa la prezentul regulament.
Articolul 2
Prezentul regulament intră în vigoare în a zecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 9 august 2006.